נומה שן
נוח - שן; הנח גופך בפאת שדה - נומה שן; נוח - הן רפתה החמה במרומה; והעבים נערמים מול פני הערב - מקדם; נומה שן; נוח - שן; הרוח מר בשדה הבר - והולך; גלה פניך לפניי עירומים עירומים; אהובים דואים לרום עם בוא העצב - אכן; אהובים נושרים לרב עם בוא האושר - אכן; לפנים היו ימים מאשרים - לעיתים; כן, לעיתים היו ימים - - -; נוח - שן; אתה ישן עכשיו - שוכב ונרדם; נומה - הן כבתה החמה במרומה; והעבים נוטשים לאט את פני הערב - אל קדם; שן - נרדם; נוח - שן; ראה - מהר חלף הלך לו הזמן; כסה פניך מפניי כלפנים - כלפנים; ההרים סוגרים לאט ואין עוד דרך - כבר די; הן הלכה האהבה וגם נדמה - אז שן; 